Сл. весник / РМ / 2004 / 19 - Закон за јавните набавки
{{cl|81  (1) За набавка со отворен и ограничен повик и со постапка за  преговарање чија вредност изнесува над 150.000 евра во денарска  противвредност, набавувачот задолжително треба да побара  понудувачите да дадат гаранција за учество во вид на депонирани средства  или банкарска гаранција.  (2) Набавувачот го утврдува износот на гаранцијата, кој не смее да  биде помал од 3% и поголем од 5% од вкупната вредност на набавката.  (3) Документот со кој се докажува гаранцијата е дел од понудата.  

{{cl|82  (1) Набавувачот е должен по склучувањето на договорот со  најповолниот понудувач, на понудувачите кои учествувале во изборот на  најповолен понудувач во рок од 7 дена да им го врати депонираниот износ  од гаранцијата.  

{{cl|83  (1) Гаранцијата од членот 81 на овој закон се наплатува во корист на  набавувачот ако понудувачот е повикан да склучи договор по извршен  избор на најповолен понудувач, а тој одбие да го стори тоа и доколку  учесникот во постапката ја повлече понудата по отворањето.  

{{cl|84  (1) Во рок од 5 дена од денот на донесувањето на одлуката за избор  на најповолен понудувач, а пред склучување на договорот, набавувачот  корисник и единка корисник на средства од Буџетот на Република  Македонија, е должен да поднесе писмено барање до Министерството за  финансии за добивање на потврда за обезбедени финансиски средства и  согласност за пристапување кон склучување на договор.  (2) Министерството за финансии е должно во рок од 7 дена од денот  на добивањето на барањето да постапи по истото и доколку планираните  средства за конкретната набавка се обезбедени со Буџетот на Република  Македонија за тековната година, да ја издаде потврдата и согласноста од  став 1 на овој член, а ако средствата не се обезбедени писмено да го  извести набавувачот корисник и единка корисник на средства од Буџетот  на Република Македонија дека неможе да пристапи кон склучување на  договорот.  (3) Набавувачот корисник и единка корисник на средства од Буџетот  на Република Македонија, е должен пред пристапување кон склучување  на договорот, да го извести понудувачот за потребата од добивање на  потврда и согласност од став 1 на овој член.  (4) Понудувачот е должен пред склучување на договорот да побара  примерок од потврдата и согласноста од став 1 на овој член.  (5) Доколку се склучи договор спротивно на одредбите од ставовите  1, 2, 3 и 4 на овој член, договорот се смета за ништовен.  (6) Набавувачот и понудувачот се должни да постапат согласно со  ставовите 1, 3 и 4 на овој член и во случаите на склучување на анекс на  главниот договор.  

{{cl|85  (1) По донесувањето на одлуката за избор на најповолна понуда  набавувачот е должен по писмен пат најдоцна во рок од 7 дена да го  извести понудувачот дека е избран за носител на набавката.  (2) За изборот на најповолна понуда, писмено се известуваат и сите  други понудувачи учесници во постапката во рокот од ставот 1 на овој  член, во кое се соопштува името на носителот на набавката, предметот на  набавката и други податоци.  (3) Во рок од 7 дена од денот на истекот на рокот за поднесување на  жалба, односно од денот на конечноста на одлуката по жалбата, се  потпишува договор.  40  (4) Од страна на набавувачот договорот го потпишува одговорното  лице или лице овластено од него, а од страна на носителот на набавкатаовластен  потписник.  (5) Во рок од 30 дена по потишувањето на договорот од став 4 на  овој член набавувачот изготвува известување за склучениот договор и го  објавува на веб страницата за јавни набавки.  (6) Известувањето од став 5 на овој член содржи податоци за:  набавувачот, предметот на набавката, спроведената постапка, избраниот  понудувач, и договорената цена.  

{{cl|86  (1) Заради водење на единствена евиденција на јавните набавки во  Бирото, субјектите од член 1 на овој закон се должни да достават  примерок од склучениот договор за јавни набавки чија вредност изнесува  над 3.000 евра во денарска противвредност, во рок од 15 дена од денот на  склучувањето на договорот.  

{{cl|87  (1) При набавките кај кои предметот на набавката се испорачува  сукцесивно, а кога избраниот носител на набавката не го испорачува  предметот на набавка согласно со договорот, или кога се откаже да го  потпише договорот, набавувачот го раскинува договорот и може да  склучи договор со второрангираниот понудувач или да спроведе нова  постапка за набавка.  

{{cl|88  (1) Во договорот се предвидува давање на банкарска гаранција како  средство со кое набавувачот се обезбедува дека понудувачот навремено,  квалитетно и според условите од договорот ќе ја изврши набавката.  (2) Авансно плаќање се врши во услови кога на пазарот не може да  се набават производи и услуги и кога со тоа се постигнува пониска  продажна цена.  (3) За субјектите од член 1 на овој закон авансот не може да биде  поголем од 20% од вредноста на договорот.  (4) Набавувачот пред исплатата на авансот од став 3 на овој член  задолжително обезбедува банкарска гаранција од понудувачот во висина  на договорениот аванс.  

{{cl|89  (1) Договорите за набавка се сметаат за ништовни:  41  - ако се склучени без претходно спроведена постапка за јавна  набавка;  - ако набавувачот спровел постапка за набавка спротивно на  условите кои се утврдени со овој закон или склучиле договор со понудувач  кој не е избран за носител на набавката;  - ако набавувачите вршат набавки или овластиле трето лице или  лице кое не е набавувач согласно со овој закон, со цел да се избегне  неговата примена; и  - ако набавувачот склучи договор без претходно да обезбеди  потврда за обезбедени финансиски средства и согласност за пристапување  кон склучување на договор.  (2) Договорите од став 1 на овој член за ништовни ги прогласува  надлежниот суд.  ИЏ. ПРАВНА ЗАШТИТА ВО ПОСТАПКИТЕ ЗА ЈАВНИ НАБАВКИ  

{{cl|90  (1) Правната заштита за повреди на законот во постапките за јавни  набавки се обезбедува со надзор и контрола врз основа на начелата на  законитост, итност, достапност, ефикасност и двостепеност.  (2) Правната заштита се обезбедува во сите фази на постапката за  јавни набавки, преку вложување на правен лек до Комисијата за жалби по  јавни набавки на Владата на Република Македонија (во натамошниот  текст: Комисија за жалби).  (3) Правната заштита обезбедува недискриминација на лицата кои  учествувале во постапката за јавна набавка и кои сметаат дека е сторена  повреда на овој закон.  

{{cl|91  (1) Незадоволните понудувачи во текот на целата постапка, како и  лицата кои подигнале тендерска документација можат да поднесуваат  приговори за начинот на работата и за начинот на разгледувањето и  оценувањето на доставените понуди до Комисијата за јавни набавки.  (2) Комисијата за јавни набавки доколку оцени дека поднесениот  приговор е оправдан, може да го прифати и да го коригира своето  работење.  (3) Доколку Комисијата за јавни набавки не го прифати приговорот,  истиот го доставува до Комисијата за жалби.  (4) Приговори можат да се поднесат во рок од два дена од денот на  дознавањето на повредата за која се приговара.  42  (5) Одговорот по поднесениот приговор се дава во рок од три дена од  денот на неговото поднесување, односно доставување до Комисијата за  жалби.  (6) До одлучувањето по приговорот Комисијата за јавни набавки ја  прекинува својата работа.  

{{cl|92  (1) Незадоволниот учесник од изборот на најповолна понуда, за  исклучување од првата фаза кај ограничениот повик, за исклучување на  отворениот повик, како и лицата кои подигнале тендерска документација  може да изјават жалба до Комисијата за жалби во рок од 7 дена од денот  на приемот на известувањето.  (2) Жалбата од ставот 1 на овој член се доставува преку комисијата  што ја водела првостепената постапка во два примерока, од кои едниот  примерок се доставува до Бирото. Жалбата се доставува по пат на  препорачана пошта.  (3) Комисијата што ја водела првостепената постапка, жалбата, со  образложение по жалбените наводи и со копии од целокупната  документација за водената постапка за јавните набавки, ја доставува до  Комисијата за жалби.  (4) Поднесувањето на жалба го задржува извршувањето на одлуката  за избор на носител на набавката, до правосилноста на одлуката по  жалбата.  (5) Во вршењето на работите Комисијата за жалби е должна да ги  заштити податоците поврзани со државната, воената и деловната тајна и  да ги употребува документите во согласност со степенот на нивната  доверливост.  

{{cl|93  (1) Со цел да се заштитат интересите на понудувачите и да се  обезбеди непристрасност во одлучувањето по жалбите, експерт ја  проверува регуларноста на постапката за јавни набавки, за вредност  повисока од 30.000 евра во денарска противвредност, кој го назначува  Бирото од листата која се чува во Министерството за финансии. Барање  за определување на експерт доставува понудувачот до Бирото.  (2) Листата на експертите се изготвува од Министерството за  финансии.  (3) На експертот набавувачите му обезбедуваат пристап до  целокупната документација, истиот ја разгледува и во рок од 8 дена од  денот на поднесувањето на жалбата составува писмено мислење во врска  со наводите од жалбата за прекршоците во текот на постапката за јавна  набавка и го доставува до Комисијата за жалби.  43  (4) Доколку експертот оцени дека жалбата се однесува на  правилната примена на овој закон, може на набавувачот и на жалителот,  како странки, да им понуди да учествуваат во постапка на помирување.  (5) Секоја странка треба писмено да се изјасни дали се согласува со  постапката за помирување и помирител да биде експертот.  (6) Доколку ја прифатат постапката на помирување странките пред  помирителот ќе го изнесат своето видување во усна или писмена форма со  цел да се постигне договор за помирување.  (7) Доколку странките не постигнат договор за помирување,  жалбата заедно со целата документација и мислењето на експертот се  доставуваат до Комисијата за жалби.  (8) Ако експертот од став 1 на овој член не изготви мислење,  Комисијата за жалби по јавни набавки одлучува без таквото мислење.  (9) Трошоците за извршената ревизија на експертот ги поднесува  субјектот којшто побарал негово ангажирање, а за постапката за  помирување трошоците ги сносат двете странки подеднакво.  (10) Начинот, условите и постапката за избор на експертите од став  1 на овој член ги пропишува министерот за финансии.  

{{cl|94  (1) Комисијата за жалби е должна во рок од 15 дена од денот на  приемот на жалбата да се произнесе во рамките на жалбените наводи.  (2) Комисијата од став 1 на овој член ќе ја отфрли жалбата ако  жалбата е ненавремена, а доколку не ја отфрли, го зема предметот во  решавање.  

{{cl|95  (1) Комисијата за жалби ќе ја одбие жалбата како неоснована, кога:  - ќе утврди дека постапката што му претходела на изборот на  најповолна понуда е спроведена согласно со овој закон, или  - ќе најде дека во првостепената постапка имало недостатоци, кои  битно не можеле да влијаат врз одлучувањето за избор на најповолна  понуда.  

{{cl|96  (1) Комисијата за жалби ќе го поништи решението за избор на  најповолна понуда ако утврди дека:  - првостепениот орган погрешно ги оценил понудите и  придружната документација, или  - првостепениот орган извршил избор на најповолна понуда со  погрешна примена на критериумите за избор на најповолна понуда.  44  (2) Во случај на поништување на решението за избор на најповолна  понуда, Комисијата за жалби е должна да му укаже на првостепениот  орган кои околности треба да ги има предвид во натамошното  постапување. Првостепениот орган е должен да постапи по укажувањата  и најдоцна во рок од 15 дена да изврши избор на најповолна понуда, за што  веднаш ја известува Комисијата за жалби.  

{{cl|97  (1) Комисијата за жалби ќе ја поништи спроведената постапка ако  утврди дека првостепената комисија погрешно ги применила одредбите од  овој закон при спроведувањето на постапката.  (2) Во случај на поништување на спроведената постапка, Комисијата  за жалби е должна веднаш да го извести првостепениот орган и да му  укаже кои околности треба да ги има предвид во натамошното  постапување.  

{{cl|98  (1) Комисијата за жалби за својата одлука ги известува  подносителот на жалбата и комисијата што ја водела првостепената  постапка.  (2) Одлуката на Комисијата за жалби е конечна.  (3) По конечноста на одлуката на Комисијата за жалби  подносителот на жалбата има право да бара заштита пред надлежниот  основен суд.  

{{cl|99  (1) Комисијата за жалби е самостојна во својата работа.  (2) Комисијата за жалби е составена од претседател и 4 членови и  нивни заменици од редот на афирмирани и познати стручни лица  (адвокати, нотари, комерцијални ревизори, инженери и сл.), кои ги  именува и разрешува Владата на Република Македонија за период од две  години, со право на повторен избор за уште две години.  (3) Членот на Комисијата од ставот 2 на овој член не може да биде  лице именувано од Собранието на Република Македонија и од Владата на  Република Македонија.  (4) За претседател на Комисијата за жалби се избира лице со исти  квалификации како и за избор на судија, на основен суд.  (5) Претседателот и членот на Комисијата од ставот 2 на овој член  може да бидат разрешени пред истекот на мандатот за кој се избрани по  иста постапка како и за нивниот избор, само доколку им е изречена казна  за кривично дело против имотот; ако издадат деловна тајна со која се  45  стекнале во текот на работењето во Комисијата за жалби и ако поднесат  доброволна писмена оставка.  (6) Претседателот и членовите на Комисијата за жалби, како и  нивните заменици, за својата работа во Комисијата имаат право на  надоместок кој го утврдува Владата.  

{{cl|100  (1) Комисијата за жалби донесува деловник за својата работа.  

{{cl|101  (1) Комисијата за жалби е самостојна во својата работа и најмалку  два пати во текот на годината ја информира Владата за својата работа  преку подготвени извештаи, кои се објавуваат на веб- страницата за јавни  набавки.  

{{cl|102  (1) Владата, врз основа на извештаите од Бирото, еднаш годишно го  информира Собранието на Република Македонија за бројот и за видот на  спроведените постапки за јавни набавки, висината на средствата за  јавните набавки, како и за евентуалните проблеми во спроведувањето на  набавките.  

{{cl|103  (1) Надзор на спроведување на одредбите на овој закон врши  Министерството за финансии и Бирото.  (2) Инспекцискиот надзор се врши преку централната внатрешна  ревизија.  (3) Надзорот од ставовите 1 и 2 на овој член се врши во поглед на:  - обезбедувањето на средства за набавка;  - спроведувањето на постапките на набавките;  - организирањето на органите за спроведување на набавките;  - виденцијата на набавките;  - оформувањето на документацијата за набавките и  - реализацијата на договорите.  46  

{{cl|104  (1) Доколку во вршењето на надзорот се утврдат неправилности и  недостатоци во спроведувањето на постапката за набавка која е во тек,  централниот внатрешен ревизор ќе донесе решение со кое ќе се одредат  мерки и рокови за нивно отстранување.  (2) Доколку во определениот рок не се отстранат неправилностите и  недостатоците утврдени од централниот внатрешен ревизор се наредува  запирање на започнатата постапка за набавка.  (3) Против решението од ставот 1 на овој член, може да се изјави  жалба до Комисијата за жалби.  

(1) Ако во вршењето на надзорот се утврди дека со повредата на  постапката за набавки е сторен прекршок или кривично дело, без  одлагање се поднесува барање за поведување на прекршочна, односно  кривична постапка.  

(1) Контролата на користењето на средствата за набавки на  набавувачите од членот 1 на овој закон се врши согласно со Законот за  Државната ревизија.  

(2) За наодите од надзорот од член 103 на овој закон се известува Бирото.  

(1) Со парична казна од 150.000 до 300.000 денари ќе се казни за  прекршок правното лице набавувач, освен државните органи и органите  на единиците на локалната самоуправа ако:  - донесе одлука (решение) за јавна набавка спротивно на  одредбите на член 3 (член 3 став 1 и став 2);  - не обезбеди фер конкуренција меѓу понудувачите и еднаква  положба на понудувачите во постапката на набавките (член 6);  - доверливо не ги чуваат податоците на понудувачите (член 7);  - ги открие пред трети лица техничките спецификации и  информации во врска со цената и други пазарни информации (член 8);  - изврши делење или намалување на јавна набавка (член 9);  47  - не донесе план за јавни набавки и не ја утврди динамиката за  реализација и не го достави во утврдениот рок до Бирото (член 10 и член  11);  - не донесе одлука (решение) за јавна набавка (член 12);  - не води евиденција (регистар) на набавките (член 17);  - не формира орган за спроведување на постапка за набавка (член  20 став 1);  - ако набавувачот дозволи во улога на учесник во постапката за  јавна набавка да се јави лице спротивно на член 21 од овој закон (член 22);  - ако набавувачот не го исклучи понудувачот и не ја отфрли  понудата во случаите од член 22 (член 22);  - не го објави повикот за набавка (член 30); и  - ако примерок од договорот не биде доставен во Бирото за јавни  набавки во утврдениот рок (член 86).  

(1) Со парична казна од 25.000 до 50.000 денари ќе се казни за  прекршок одговорното лице во правното лице ако:  - врши преговори со понудувачот, открива пред трети лица  технички спецификации, информации во врска со цената и други пазарни  информации (член 8);  - дозволи во постапката за јавна набавка да учествуваат членови  на Комисијата, одговорни и раководни лица кај набавувачот и членови на  нивното потесно семејство (член 21);  - не ја одбие понудата, доколку понудувачот на вработен кај  набавувачот дал или ветил подарок во каква било форма или каква било  услуга (член 22);  - ако огласот за отворениот повик не биде подготвен согласно со  член 36;  - ако во огласот по отворениот повик и во тендерската  документација ги специфицира техничките карактеристики на предметот  на набавката на точно одредена марка, модел или тип, потекло на  производство и сл. (член 36 став 4);  - ако рокот за прием на понудите по отворен повик се утврди  спротивно на член 58;  - изборот на најповолен понудувач го изврши без да ја провери  економската и финансиската состојба, како и техничката способеност на  понудувачот за извршување на предметот на понудата (член 40 и член 41);  - ако од постапката за набавка не го исклучи понудувачот (член  48 и член 62 став 3);  - не постапува според условите објавени во отворениот повик и не  ги запазува критериумите за избор на најповолен понудувач (член 50 и  член 65);  48  - изврши набавка преку ограничен повик без да ја спроведе  постапката по фази (член 60);  - не ги извести сите кандидати што доставиле еконосмкофинансиска  и техничка документација за избраните најспособни  кандидати за втората фаза (член 62 став 8), и  - ја реализира постапката со преговарање спротивно на одредбите  на член 66 и член 67.  

(1) Со парична казна од 25.000 до 50.000 денари ќе се казни за  прекршоците од член 108 на овој закон и службеното лице, како и  претседателот и членовите на комисиите и нивните заменици, доколку не  ја почитуваат постапката и роковите утврдени со овој закон.  

(1) Постапката за прекршоците од овој закон не може да се поведе  ниту да се води ако поминат три години од денот на сторувањето на  прекршокот.  

(2) Застарувањето се прекинува со секое процесно дејствие што се  презема заради гонење на сторителот на прекршокот.  

(3) По секој прекин застарувањето започнува повторно да тече.  

(4) Застарувањето на прекршочното гонење настанува во секој  случај по изминувањето на пет години од денот на сторувањето на  прекршокот.  

Закон за јавните набавки
Јавни набавки